
                                    CONTRACT  SUBSECVENT DE  SERVICII 
nr…………….data…………..……..

Preambul

În temeiul L 98/2016 privind achiziţiile publice, modificată şi completată  şi  a HG 395/2016, modificată şi completată, pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice, se încheie prezentul contract, între:

    1. Părţi contractante

MUNICIPIUL TIMIŞOARA, cu sediul în blv.C.D.Loga nr.1, telefon 408300, fax 490635, cod fiscal 14756536, cont curent nr. RO90TREZ62124630270XXXXX, deschis la Trezoreria Timişoara, reprezentată prin Primar Nicolae Robu şi Director Economic Steliana Stanciu, în calitate de ACHIZITOR, şi

BRANTNER SERVICII ECOLOGICE S.R.L. cu sediul în Municipiul Cluj Napoca, str. Lalelelor, nr.11, jud. Cluj, etaj Supanta, spatiul comercial nr. 2, telefon 0264/412888,  fax: 0264/410773, e-mail: ionel.ploaie@brantner.com,  înmatriculată la Oficiul Registrului Comerţului cu nr. J12/620/1995, CUI RO 7180367, reprezentată prin Zeininger David Alexander - administrator, în calitate de PRESTATOR, a intervenit prezentul contract:

     2. Definiţii

2.1. În prezentul contract următorii termeni vor fi interpretaţi astfel:

a.  contract - reprezintă prezentul contract şi toate anexele sale;
b. achizitor şi prestator - părţile contractante, aşa cum sunt acestea numite în prezentul contract;

c. preţul contractului - preţul plătibil prestatorului de către achizitor, în baza contractului, pentru îndeplinirea integrala şi corespunzatoare a tuturor obligaţiilor asumate prin contract;

d.  servicii- activitati a caror prestare face obiectul contractului;

e. produse- echipamentele, maşinile, utilajele, piesele de schimb şi orice alte bunuri cuprinse în anexa/anexele la prezentul contract si pe care prestatorul are obligaţia de a le furniza aferent serviciilor prestate conform contractului;

f. forţa majoră - un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargo, enumerarea nefiind exhaustivă ci enunţiativă.

Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

g. zi –zi calendaristică; an-365 de zile.

3. Interpretare

3.1. În prezentul contract, cu excepţia unei prevederi contrare, cuvintele la forma singular vor include forma de plural şi viceversa, acolo unde acest lucru este permis de context. 

3.2. Termenul „zi” sau „zile” sau orice referire la zile reprezintă zile calendaristice, dacă nu se specifică în mod diferit.
CLAUZE OBLIGATORII

4. Obiectul principal al contractului

4.1. Obiectul prezentului contract îl constituie Salubrizarea stradală în Municipiul Timişoara, în conformitate cu documentaţia de atribuire, respectiv Caietul de sarcini, anexe la Caietul de sarcini şi obligaţiile asumate prin prezentul contract. 

5. Preţul contractului
5.1. Preţul convenit pentru îndeplinirea contractului, plătibil prestatorului de către achizitor, este de maxim 18.195.997,17 lei , la care se adaugă TVA, conform specificațiilor din tabelul de mai jos:
	Nr. crt.
	Activitatea
	U.M.
	Cantitate minimă 


	Cantitate maximă 



	1
	Măturatul manual al străzilor, trotuarelor, aleilor, parcărilor publice, stațiile mijloacelor de transport în comun, pasaje, subpasaje, poduri, pasarele, zone pietonale
	mii mp
	136.661,04
	227.768,40

	2
	Măturatul mecanizat al carosabilului şi trotuarelor
	mii mp
	383.591,20
	537.027,68

	3
	Întreținerea curățeniei străzilor şi trotuarelor; străzi asfaltate şi balastate, parcări publice asfaltate şi pavate,  stațiile mijloacelor de transport în comun, zone pietonale, mal canal Bega, piste de biciclete, piețe volante, poduri şi pasarele
	mii mp
	431.946,62
	755.906,59

	4
	Spălatul carosabilului şi trotuarelor

Manual  (15% din suprafața totală)
	mii mp
	1.746,96
	   2.911,59 

	5
	Spălatul carosabilului şi trotuarelor

Mecanizat (40% din suprafața totală)
	mii mp
	9.317,09
	12.422,79

	6
	Stropitul carosabilului
	mii mp
	93.170,88
	130.439,24

	7
	Curățatul rigolelor (25% din suprafața totală)
	mii mp
	6.211,40
	12.422,79 


5.2.  Pentru serviciile prestate, plăţile datorate de achizitor prestatorului se calculează în baza ofertei declarate câştigătoare în urma licitației publice desfăşurate.

6. Durata contractului

6.1. Prezentul contract subsecvent privind Salubrizarea stradală în Municipiul Timişoara produce efecte de la data semnării până la data împlinirii unui an calendaristic.
      7. Executarea contractului
7.1.  Executarea contractului începe după constituirea garanţiei de bună execuţie. 

8. Documentele contractului

8.1.  Documentele contractului sunt:

a) Caietul de sarcini şi anexele la acesta;
b) Oferta cu propunerile tehnice şi financiare, postată în SEAP;
c) Graficul de prestare a serviciilor;

d) Garanţia de bună execuţie constituită conform art. 14 din prezentul contract;
9. Standarde

9.1.  Serviciile prestate în baza contractului vor respecta standardele prezentate de achizitor în Caietul de sarcini şi anexele la acesta, cerinţele din contract şi reglementările tehnice în vigoare.

10. Caracterul confidenţial al contractului
10.1. Contractul are caracter de document public. Accesul persoanelor la aceste informaţii se realizează cu respectarea termenelor şi procedurilor prevăzute de reglementările legale privind liberul acces la informaţiile de interes public şi nu poate fi restricţionat decât în măsura în care aceste informaţii sunt clasificate sau protejate de un drept de proprietate intelectuală, potrivit legii.

11. Obligaţiile principale ale prestatorului
11.1. Prestatorul se obligă să presteze serviciile la standardele şi performanţele prevăzute în Caietul de sarcini anexă la contract;
11.2.  Prestatorul se obligă să respecte indicatorii de performanţă precizați în Caiet de sarcini şi anexele la acesta şi să asigure îmbunătățirea permanentă a calității serviciilor prestate;
11.3. Prestatorul se obligă să furnizeze, în termenul solicitat, autorității contractante şi A.N.R.S.C., informaţiile solicitate, accesul la documentele/documentaţiile şi la actele individuale pe baza cărora prestează serviciul public de salubrizare, în condiţiile legii;

11.4.  Prestatorul se obligă să despăgubească achizitorul împotriva oricăror:

                 i) reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate, etc.), legate de echipamentele, materialele, instalaţiile sau utilajele folosite pentru sau în legătură cu serviciile achiziţionate, şi 

                ii)  daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea Caietului de sarcini întocmit de achizitor.

11.5.  Prestatorul se obligă să presteze activități specifice serviciului de salubrizare stradală în Municipiul Timişoara, cu respectarea prevederilor legislației specifice în vigoare, precum şi a modificărilor şi actualizărilor legislative care apar pe întreaga perioadă de derulare a contractului;
11.6. Prestatorul va face dovada deținerii şi menținerii, pe toată perioada prestării activităţii, a următoarelor documente:

a. Licenţa pentru Serviciul public de salubrizare a localităților, eliberată de Autoritatea Naţională de Reglementare pentru Serviciile Comunitare de Utilităţi Publice – A.N.R.S.C, în conformitate cu prevederile legale în vigoare;

b. Toate avizele, acordurile, alte permise, convenții, aprobări sau autorizaţii,  prevăzute de legislația în vigoare cu privire la activitatea specifică în domeniu. 

11.7. Prestatorul are obligația de a respecta legislaţia, normele, prescripţiile şi regulamentele privind protecția sănătății publice, protecţia muncii, gospodărirea apelor, protecţia mediului, prevenirea şi combaterea incendiilor;

11.8. Prestatorul are obligația să aplice metode performante de management care să conducă la reducerea costurilor de operare;
11.9. Prestatorul va realiza un sistem de evidenţă a sesizărilor şi reclamaţiilor şi de rezolvare operativă a acestora;

11.10. Prestatorul va asigura conducerea operativă a activității prin dispecerat, va asigura mijloacele tehnice şi a personalului de intervenţie;

11.11. Prestatorul trebuie să fie integral pregătit  cu utilaje, materiale, forța de muncă, program de lucru,   pentru a acoperi întreaga gamă de servicii ce urmează a fi prestate conform programului aprobat;
11.12. Prestatorul are obligația de a interveni prompt la solicitarea compartimentului de specialitate privind soluționarea oricăror probleme apărute în teren pe domeniul de activitate;
11.13. Prestatorul se obligă să respecte întocmai toate cerințele şi obligațiile prevăzute în Caietul de sarcini şi anexele la acesta - parte integrantă a acordului cadru, în condiții de calitate şi eficiență.

11.14. Prestatorul/operatorul serviciilor de utilităţi publice aflat în oricare dintre situaţiile prevăzute la art. 33 alin. 2 şi 3 din L 51/2006 are obligaţia, la solicitarea autorităţilor administraţiei publice locale, de a asigura continuitatea furnizării/prestării serviciilor/activităţilor din sfera serviciilor de utilităţi publice până la data desemnării noului operator, dar nu mai mult de 90 de zile.
      12. Obligaţiile principale ale achizitorului

12.1. Achizitorul se obligă să recepţioneze serviciile prestate, conform prevederilor Caietului de sarcini şi anexelor la acesta, în momentul finalizării lor.

12.2. Achizitorul se obligă să plătească preţul către prestator, prin ordin de plată, conform legislației specifice, în vigoare.
12.3. Achizitorul va asigura fondurile necesare decontării serviciilor ce fac obiectul prezentului contract.

12.4. Achizitorul va urmări modul de realizare a lucrărilor şi va admite la plată numai lucrările corespunzătoare din punct de vedere cantitativ şi calitativ.

13. Sancţiuni pentru neîndeplinirea culpabilă a obligaţiilor

13.1.  (1) – Pentru neîndeplinirea obligațiilor privind prestarea serviciilor de salubrizare stradală prestatorul va fi sancționat după cum urmează:

a) neefectuarea sau efectuarea parțială a salubrizării pe o stradă din vina exclusivă a operatorului va duce la refuzarea la plată a suprafeței străzii respective;

b)  se vor aplica penalități lunare pentru suprafețele nesalubrizate, calculate astfel: pentru neefectuarea a peste 10% din suprafața delegată, se penalizează cu 5% din valoarea decontului lunar al prestației de salubrizare stradală prezentat.
c) neefectuarea succesivă a salubrizării stradale pe o perioadă de 3 (trei) luni de zile a mai mult de 10% din suprafața delegată, dă dreptul autorității contractante de a notifica operatorul că renunță la prestarea acestui serviciu, fără a mai fi necesară punerea în întârziere sau îndeplinirea vreunei formalități prealabile şi în termenul legal va organiza şi desfăşura licitația publică deschisă pentru delegarea gestiunii serviciului de salubrizare stradală. În această situație operatorul nu mai are dreptul de a mai participa la licitația organizată de autoritatea contractantă, însă rămâne obligat în aceleaşi condiții să presteze serviciul până la preluarea acestuia de noul operator. 

13.2. Aplicarea de 3 penalități pentru nerespectarea condițiilor prevăzute la pct. (1), excepție facând sancțiunile aplicate conform art. 13.1 alin. (1) lit. a), conduce la rezilierea unilaterală a contractului de servicii.

13.3. În cazul în care achizitorul, din vina sa exclusivă, nu îşi onorează obligaţia de plată a facturii în termen, furnizorul are dreptul de a solicita plata dobânzii legale penalizatoare, aplicată la valoarea plăţii neefectuate, în conformitate cu prevederile Legii 72/2013 privind măsurile  pentru combaterea întârzierii în executarea obligaţiilor de plată a unor sume de bani rezultând din contracte încheiate între profesionişti şi între aceştia şi autorităţi contractante, dar nu mai mult decât valoarea contractului.
13.4. Neachitarea facturii de către achizitor în termen de 30 de zile de la data scadenţei atrage penalităţi de întârziere, pentru neplata la termen a obligațiilor bănești datorate, raportat la zilele de întârziere, până la efectuarea plății. Penalitățile se datorează, începând cu prima zi după data scadenței și  sunt egale cu rata dobânzii legale penalizatoare, potrivit ratei dobânzii de referință a BNR la data respectivă.

13.5. Dacă sumele datorate, inclusiv penalităţile, nu au fost achitate după 45 de zile de la primirea facturii, operatorul poate întrerupe furnizarea/prestarea serviciului cu un preaviz de 5 zile lucrătoare şi are dreptul să solicite recuperarea debitelor în instanţă.

14. Garanţia de bună execuţie a contractului
14.1.  Prestatorul se obligă să constituie garanţia de bună execuţie a contractului în cuantum de 5% din valoarea fără TVA a contractului.

14.2.  Cuantumul garanţiei de bună execuţie este de 909.799,86 lei, reprezentând 5% din valoarea fără TVA a contractului.

14.3.  Garanţia de bună execuţie se constituie de către contractant în scopul asigurării achizitorului de îndeplinirea  cantitativă, calitativă şi în perioada convenită a contractului. Achizitorul acceptă constituirea garanţiei de bună execuţie in 5 zile lucratoare prin (operatorul va alega una din variante):
- instrument de garantare emis de o instituţie de credit din România sau din alt stat sau de o societate de asigurări, în condiţiile legii, prin care se garantează executarea corespunzătoare şi la termen a obligaţiilor;
14.4.  Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă prestatorul nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru prestatorului, precizând totodată obligaţiile care nu au fost respectate.

14.5.  Achizitorul se obligă să restituie garanţia de bună execuţie, în termen de 14 zile de la data încheierii procesului-verbal de recepţie finală a lucrărilor, dacă nu a ridicat până la acea dată pretenţii asupra ei.

     15. Alte responsabilităţi ale prestatorului

15.1. (1) Prestatorul are obligaţia de a executa serviciile prevăzute în contract cu profesionalismul şi promptitudinea cuvenite angajamentului asumat şi în conformitate cu propunerea sa tehnică.

(2) Prestatorul se obligă să supravegheze prestarea serviciilor, să asigure resursele umane, materialele, instalaţiile, echipamentele şi orice alte asemenea, fie de natură provizorie, fie definitivă, cerute de, şi pentru contract,  în măsura în care necesitatea asigurării acestora este prevăzută în contract sau se poate deduce în mod rezonabil din contract.

15.2. Prestatorul este pe deplin responsabil pentru execuţia serviciilor în conformitate cu graficul de prestare convenit. Totodată, este răspunzător de metodele de prestare utilizate, cât şi de calificarea personalului folosit pe toată durata contractului.

15.3.  Foloasele necuvenite constatate vor fi suportate de către prestator.

16. Alte responsabilităţi ale achizitorului

16.1. Achizitorul are dreptul de a supraveghea desfăşurarea prestării serviciilor şi de a stabili conformitatea lor cu specificaţiile din anexele la contract, prin reprezentantul său din cadrul Biroului Salubrizare.

16.2. Reprezentantul achizitorului numit din cadrul Biroului Salubrizare are obligaţia de a urmări îndeplinirea clauzelor contractuale, de a recepționa lucrările şi a viza Procesele verbale de recepție zilnice, de a viza facturile emise şi de a restitui garanţia de bună execuţie.
17. Recepţie şi verificări. Metode de plată
17.1.  Achizitorul are dreptul de a verifica modul de prestare a serviciilor de către prestator, pentru a stabili conformitatea lor cu prevederile din Caietul de sarcini şi anexele la acesta.

17.2.  Verificările vor fi efectuate în conformitate cu prevederile din prezentul contract, de către Biroul Salubrizare.

17.3. Recepţia lucrărilor se va realiza de către consilierii/ persoanelor împuternicite din cadrul autorităţii contractante, prin semnarea Procesului - verbal de recepţie zilnică (anexa nr. 5) la Caietul de sarcini.

17.4.  Decadal, operatorul va întocmi, pe baza Proceselor verbale de recepţie zilnică, situaţia de lucrări (centralizatorul lucrărilor) şi o va prezenta autorităţii contractante, în vederea confirmării ce vor include și documente justificative ale cantității de deșeuri predate spre depozitare la depozitul conform.

17.5. Lunar, în baza situațiilor de lucrări decadale acceptate de achizitor, operatorul va emite factura pentru serviciile furnizate/prestate, cel mai târziu până la data de 15 a lunii următoare celei în care prestaţia a fost efectuată. 

17.6. În cadrul facturilor emise, prestatorul va include, separat față de tariful aplicabil, contribuția pentru economia circulară prevăzută la art. 9 alin. 1 lit. c din OUG 196/2005 aferentă cantităților de deșeuri predate lunar spre depozitare la depozitul conform prevăzut de caietul de sarcini.

17.7. Autoritatea contractantă va achita factura reprezentând contravaloarea serviciilor furnizate/prestate și a contribuției pentru economia circulară în termen de 15 de zile de la data primirii facturii; data emiterii se înscrie pe factură. Termenul de scadenţă privind plata facturii se ia în calcul începând cu data primirii facturii.

      18. Începere, finalizare, întârzieri, sistare

18.1. Prestatorul are obligaţia de a începe prestarea serviciilor după constituirea garanţiei de bună execuţie, cu respectarea perioadei de mobilizare prevazută de art. 32 din Caietul de sarcini;

18.2. (1) Serviciile prestate în baza contractului trebuie finalizate în termenul convenit de părţi, conform graficelor de lucrări;
(2) În cazul în care din:
              i)    motive de întârziere, ce nu se datorează prestatorului, sau

              ii)  alte circumstanţe neobişnuite susceptibile de a surveni, îndreptăţesc prestatorul de a solicita decalarea perioadei de prestare a serviciilor din graficele de lucrări dar nu mai mult de 48 de ore  (nu presupune modificarea duratei contractului).
18.3. Dacă pe parcursul îndeplinirii contractului, prestatorul nu respectă graficul de prestare, acesta are obligaţia de a notifica acest lucru, în timp util, achizitorului. 

18.4. Orice întârziere în îndeplinirea contractului dă dreptul achizitorului de a solicita penalităţi prestatorului.

19. Ajustarea preţului contractului

19.1. Pentru serviciile prestate, plăţile datorate de către achizitor prestatorului, se determină pe baza preţurilor unitare ale serviciilor pe fiecare prestaţie declarată în propunerea financiară, anexă la acordul - cadru.  

19.2. Ajustarea tarifelor se va realiza când intervin modificări legislative, care pot afecta costurile cu serviciile de salubrizare, la solicitarea fundamentată a prestatorului.

19.3. Ajustarea tarifelor pentru activităţile specifice serviciului de salubrizare se face în baza Ordinului Autorităţii Naţionale de reglementare pentru serviciile comunitare de utilităţi publice nr. 109/2007 actualizat, art. 14, având formula:   
[Delta (ct) + Delta (ct) x r%]

Delta (t)  =  ------------------------------------------



                  Q

Delta (ct) = creşterea cheltuielilor totale determinate de influenţe reale primite în costuri;

r% = cota de profit a operatorului

Q = cantitatea programată în unităţi de măsură specifice, luată în calcul la nivelul avut în vedere la determinarea tarifului actual.

19.4. Pentru noile tarife se va încheia un act adiţional la contractul subsecvent, fără modificarea valorii acordului cadru.

20. Amendamente

20.1. Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care lezează intersele comerciale legitime ale acestora şi care nu au putut fi prevăzute la data încheierii contractului.

21. Subcontractanţi / Asociaţi / Susţinători
21.1. Prestatorul se va achita de obligaţiile asumate, în mod direct şi nu prin subcontractanţi.
Sau

21.1.  (1) În aplicarea prevederilor art. 218 din Legea 98/2016, autoritatea contractantă are obligaţia de a stabili clauze contractuale obligatorii privind cesiunea de creanţă în favoarea subcontractanţilor legată de partea/părţile din contract care sunt îndeplinite de către aceştia.

 (2) În vederea determinării valorii creanţei, ofertantul are obligaţia de a cuprinde în oferta sa denumirea subcontractanţilor şi datele de contact ale acestora, partea/părţile din contract care urmează a fi îndeplinite de către aceştia, valoarea la care se ridică partea/părţile respective, precum şi acordul subcontractanţilor cu privire la aceste aspecte.
21.2. Înlocuirea/implicarea subcontractanţilor de către contractant în perioada de implementare a contractului poate interveni în următoarele situaţii:

    a) înlocuirea subcontractanţilor nominalizaţi în ofertă şi ale căror activităţi au fost indicate în ofertă ca fiind realizate de subcontractanţi,

    b) declararea unor noi subcontractanţi ulterior semnării contractului de achiziţie publică în condiţiile în care lucrările/serviciile ce urmează a fi subcontractate au fost prevăzute în ofertă fără a se indica iniţial opţiunea subcontractării acestora,

    c) renunţarea/retragerea subcontractanţilor din contractul de achiziţie publică.

 21.3. În situaţiile prevăzute la 21.2, autoritatea contractantă are obligaţia de a solicita prezentarea contractelor încheiate între contractant şi subcontractanţii declaraţi ulterior, care să conţină obligatoriu, cel puţin următoarele elemente:

    a) activităţile ce urmează a fi subcontractate;

    b) numele, datele de contact, reprezentanţii legali ai noilor subcontractanţi;

    c) valoarea aferentă prestaţiilor noilor subcontractanţi.

 21.4. În situaţiile prevăzute la art. 21.2, noii subcontractanţi au obligaţia de a prezenta o declaraţie pe propria răspundere prin care îşi asumă respectarea prevederilor caietului de sarcini şi a propunerii tehnice depuse de către contractant la ofertă, aferentă activităţii supuse subcontractării.

21.5. Contractele menţionate la art. 21.3 şi declaraţiile menţionate la art. 21.4 vor fi prezentate cu cel puţin 15 zile înainte de momentul începerii executării lucrărilor/prestării serviciilor de către noii subcontractanţi.

21.6.  În situaţiile prevăzute la art. 21.2, noii subcontractanţi au obligaţia de a transmite certificatele şi alte documente necesare pentru verificarea inexistenţei unor situaţii de excludere şi a resurselor/capabilităţilor corespunzătoare părţilor de implicare în contractul de achiziţie publică.

21.7. Înlocuirea/implicarea subcontractanţilor de către contractant în perioada de implementare a contractului se realizează cu acordul autorităţii contractante.

21.8. Situaţia prevăzută la art. 21.2 nu reprezintă modificare substanţială, aşa cum este aceasta definită la art. 221 din L 98/2016.

21.9. (1) În situaţia prevăzută la art. 21.2 lit. a), valoarea aferentă activităţilor subcontractate va fi cel mult egală cu valoarea declarată în cadrul ofertei ca fiind subcontractată, la care se poate adăuga numai ajustarea preţurilor existente în contract.

    (2) În situaţia prevăzută la art. 21.2 lit. a), obiectul noului contract de subcontractare nu trebuie să modifice obiectul contractului de subcontractare anterior.

    (3) Obiectul şi valoarea noului contract de subcontractare nu vor conţine lucrările executate/serviciile prestate de către subcontractantul iniţial şi nici valoarea aferentă acestora.

 21.10. În situaţia prevăzută la art. 21.2 lit. b), contractantul are dreptul de a implica noi subcontractanţi pe durata executării contractului, cu condiţia ca nominalizarea acestora să nu reprezinte o modificare substanţială a contractului de achiziţie publică în condiţiile art. 221 din L 98/2016.

 21.11. Situaţia prevăzută la art. 21.2 lit. b) nu reprezintă o modificare substanţială aşa cum este aceasta definită la art. 221 din L 98/2016, dacă se îndeplinesc următoarele condiţii cumulative:

    a) introducerea unui nou subcontractant nu are impact asupra îndeplinirii criteriilor de calificare/selecţie sau în privinţa aplicării criteriului de atribuire raportat la momentul evaluării ofertelor;

    b) introducerea unui nou subcontractant nu modifică preţul contractului dintre autoritatea contractantă şi contractant;

    c) introducerea unui nou subcontractant este strict necesară pentru îndeplinirea contractului de achiziţie publică;

    d) prin introducerea unui nou subcontractant nu este schimbat caracterul general al obiectului contractului de achiziţie publică, fapt ce presupune că scopul contractului, precum şi indicatorii principali ce caracterizează rezultatul respectivului contract rămân nemodificaţi.

21.12.  În situaţia prevăzută la art. 21.2 lit. c), în cazul în care un contract de subcontractare este denunţat unilateral/reziliat de către una din părţi, contractantul are obligaţia de a prelua partea/părţile din contract aferente activităţii subcontractate sau de a înlocui acest subcontractant cu un nou subcontractant în condiţiile art. 21.2 lit. a).
21.13. (1) În cazul în care executantul întâmpină dificultăţi pe parcursul executării contractului de achiziţie publica, iar susţinerea acordată de unul sau mai mulţi terţi vizează îndeplinirea criteriilor referitoare la situaţia economică şi financiară şi/sau capacitatea tehnică şi profesională, achizitorul va solicita ofertantului ca prin actul încheiat cu terţul/terţii susţinător(i) să garanteze materializarea aspectelor ce fac obiectul respectivului angajament ferm. Prevederile contractuale dintre achizitor şi contractantul principal/executant vor asigura că achizitorul poate aplica această obligaţie.
(2) Achizitorul va trebui, de asemenea, să includă în contract, printr-un act aditional, clauze specifice care să permită autorităţii contractante să urmărească orice pretenţie la daune pe care contractantul ar putea să o aibă împotriva terţului/terţilor susţinător/susţinători pentru nerespectarea obligaţiilor asumate prin angajamentul ferm, cum ar fi, dar fără a se limita la, printr-o cesiune a drepturilor contractantului către autoritatea contractantă, cu titlu de garanţie.

22. Cesiunea

22.1. – Prestatorului îi este permisă doar cesiunea creanţelor născute din prezentul contract numai cu acordul scris al achizitorului.

22.2. - Obligaţiile născute din prezentul contract, rămân în sarcina părţilor contractante, astfel cum au fost stipulate şi asumate iniţial.

23. Forţa majoră 

23.1.   Forţa majoră este constatată de o autoritate competentă.

23.2.  Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

23.3.  Îndeplinirea contractului va fi suspendată în perioada de acţiune a foţei majore, dar fără a prejudicia drepturile ce li se cuveneau părţilor până la apariţia acesteia.

23.4.   Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

23.5.  Dacă forţa majoră acţionează sau se estimează că va acţiona pe o perioadă mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretinde celeilalte daune-interese.

      24. Încetarea, denunţarea unilaterală şi rezilierea contractului

24.1. Fără a aduce atingere dispoziţiilor dreptului comun privind încetarea contractelor sau dreptului autorităţii contractante de a solicita constatarea nulităţii absolute a contractului de achiziţie publică, în conformitate cu dispoziţiile dreptului comun, autoritatea contractantă are dreptul de a denunţa unilateral un contract de achiziţie publică în perioada de valabilitate a acestuia în una dintre următoarele situaţii:

    a) contractantul se află, la momentul atribuirii contractului, în una dintre situaţiile care ar fi determinat excluderea sa din procedura de atribuire potrivit art. 164-167 Legea 98/2016;

    b) contractul nu ar fi trebuit să fie atribuit contractantului respectiv, având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene.

24.2. (1) Orice modificare a unui contract de achiziţie publică în cursul perioadei sale de valabilitate altfel decât în cazurile şi condiţiile prevăzute la art. 221 L 98/2016 se realizează prin organizarea unei noi proceduri de atribuire, în conformitate cu dispoziţiile prezentei legi.

(2) În situaţia nerespectării dispoziţiilor alin. (1), autoritatea contractantă are dreptul de a denunţa unilateral contractul de achiziţie publică iniţial.

24.3. Neobţinerea de către prestator a tuturor avizelor şi acordurilor favorabile solicitate prin Caietul de sarcini duce la încetarea contractului.

24.4. Nerespectarea obligaţiilor asumate prin prezentul contract de către una dintre părţi, în mod culpabil repetat, dă dreptul părţii lezate de a considera contractul desfiinţat de plin drept, fără somaţie, punere în întârziere sau intervenţia instanţei de judecata şi de a pretinde plata de daune–interese.

25. Soluţionarea litigiilor

25.1. Achizitorul şi prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legatură cu îndeplinirea contractului.

25.2. Dacă după 15 zile de la începerea acestor tratative neoficiale achizitorul şi prestatorul nu reuşesc să rezolve în mod amiabil o divergenţă contractuală, litigiul va fi soluţionat de către instanţa competentă.

26. Limba care guvernează contractul

26.1.  Limba care guvernează contractul este limba română.

27. Comunicări

27.1.  (1) Orice comunicare dintre părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii cât şi în momentul primirii.

27.2. Comunicările între părţi se pot face şi prin telefon, fax sau e-mail cu condiţia confirmării în scris a primirii comunicării. 
     28. Legea aplicabilă contractului

28.1. Contractul va fi interpretat conform legilor din România.

Părţile au înţeles să încheie astăzi.....................prezentul contract în 3 (trei) exemplare, două pentru achizitor şi unul pentru prestator.
                     ACHIZITOR                                                                   PRESTATOR
          MUNICIPIUL TIMISOARA
           BRANTNER SERVICII ECOLOGICE S.R.L.  
                      P R I M A R

                  NICOLAE ROBU                                        ZEININGER DAVID ALEXANDER
       ADMINISTRATOR PUBLIC
                    ROBERT KRISTOF
    DIRECTOR DIRECŢIA ECONOMICĂ

                  STELIANA STANCIU

            ŞEF BIROU SALUBRIZARE
                     DANIEL CORAȘ
              ŞEF SERVICIU JURIDIC
                          CAIUS ŞULI

                   AVIZAT JURIDIC
                   CRISTINA BOZAN        

